סרט ההנפשה בתלת מימד, עיבוד קולנועי לשלושה ספרים בסדרת הקומיקס טינטין: 'הסרטן בעל צבתות הזהב", "תעלומת חד-קרן", ו"אוצרו של רקהם האדום" מאת האמן הבלגי ארז'ה, בויים על ידי סטיבן ספילברג וצפוי לעלות לאקרנים אצלנו ביום חמישי הקרוב (3.11).
העלילה מתמקדת בהרפתקאותיו של העיתונאי הבלגי הצעיר טינטין (ג'יימי בל). לאחר היכרות עם רב החובל קפטן האדו?ק‏ (אנדי סירקיס) על סיפון ספינת מטען, טינטין מגלה קלף אשר חושף את קיומו של אוצר אשר קבור בספינה אשר טבעה בלב ים. יחד עם כלבו הנאמן 'שלגי' (בתרגומים מסוימים בעברית הוא כונה 'צחי') וצמד הבלשים השלומיאלים תומפסון ותומסון (סיימון פג וניק פרוסט), טינטין מחליט לצאת ולחפש אחר האוצר האבוד של שודד הים רקהם האדום.
שלגי (בצרפתית: מילו) מהוא ידידו הטוב של טינטין בכל מסעותיו ואף מציל את חייו מספר פעמים. שובבותו גורמת לטינטין לעתים להסתבכויות מסוכנות, אולם כשטינטין מבהיר לכלב את חומרת מעשיו הוא חדל מתחבולותיו ומשתף איתו פעולה מיד.
בסדרת הקומיקס 'שלגי' אומר משפטים שלמים המופיעים בתוך בלוני דיבור. לעתים משפטיו ניחנים בציניות עוקצנית, ולעתים בתמימות, כאשר הוא אינו מבין את המתרחש סביבו. למרות שהוא מביע את מחשבותיו בבלון דיבור כמו כל דמות אחרת בסדרה, ברור לכל והסובבים אותו אינם שומעים את הגיגיו.
בדומה לקפטן, גם שלגי אוהב ויסקי מסוג 'לוך לומונד', וכל פעם שהוא משתכר הוא נקלע לצרות. כמו כן, הארכנופוביה שלו גורמת לו ולטינטין צרות רבות.